stanford-oval/wikipedia huggingface dataset:
קשרים
קביעות

קביעות - קבוצת מבנים בחבל הקיימים רק יחד עם אלמנט נוסף, חיצוני וללא אלמנט נוסף זה המבנה איננו קיים. למשל, חיבור חבל למוט. גם הקשרים הנקראים כפיתות מתאימים למעשה לקבוצה זו. על פי הגדרה זו, וגם כך נהוג באנגלית, כל הקשרים המשמשים להתחבר לחבל מתוח בעזרת פרוסיק או רצועה (פרוסיק, פרוסיק צרפתי, קלמהייסט, בכמן, זנב כלב, היידן וכו') הם למעשה קביעות.
קשר מוט
קשר איטלקי
חצי קביעה
קשר טבעת
קביעת קרניים
קביעת תורן משולשת או קביעת אזיקים
קביעת יתד
לולאת פרפר אלפיני
כפיתה

כפיתה - חיבור שני מוטות או יותר באמצעות חבל. בפעילות הצופים ותנועות נוער נוספות נהוג להשתמש בסנדות בתור מוטות.
כפיתה מוצלבת: מיועדת לכפיתה שהזווית שלה שונה מ90 מעלות (זווית ישרה). מניחים את הסנדות אחת על השנייה ואז מתחילים עם אחת הזוויות הקהות: מעבירים את החבל סביב שתי הסנדות (באלכסון). עושים כך עד שמכסים את כל הזווית, ואז עוברים לזווית החדה, מעבירים את החבל סביב שתי הסנדות באלכסון עד שמכסים את כל הזווית. אחר כך עושים חניקות - מעבירים את החבל מתחת לסנדה העליונה ומעל לסנדה התחתונה, חונקים את הכפיתות ומותחים בלי לעזוב. עושים קשר מוט על הסנדה שלא נעשה עליה קשר מוט בהתחלה.
כפיתה מרובעת: הכפיתה נועדה לחיבור בין שתי סנדות היוצרות זווית ישרה (90 מעלות). על סנדה אחת עושים קשר מוט ואז מעבירים את החבל מעל הסנדה העליונה ומתחת לתחתונה וחוזרים על זה 4 פעמים. לצורך החניקות מעבירים את החבל בסיבוב מתחת לסנדה העליונה ומעל לסנדה התחתונה בלי להפסיק למתוח. אחרי 3 חניקות חזקות עושים על הסנדה השנייה קשר מוט. (על הסנדה שלא נעשה עליה קשר מוט בהתחלה)
כפיתת מקבילית: נועדה בשביל לחבר סנדה לבזנ"ט, לחבר או להאריך סנדות. לוקחים שתי סנדות ומצמידים אותן כך שרק חלק מהסנדה יהיה צמוד (תלוי בכמה רוצים להאריך). עושים קשר מוט בקצה אחד (על שתי הסנדות ביחד) ומתחילים את הכפיתה: מסובבים את החבל מסביב לסנדות (שיישאר רווח) ומכניסים את קצה החבל מלמעלה ומושכים ומותחים. עושים ככה מספר פעמים גם בקצה העליון וגם בקצה התחתון. ובסוף עושים קשר מוט על שתי הסנדות.
כפיתת חצובה (או כפיתת שמיניות או כפיתת שמינית): נועדה לחיבור שתי סנדות או יותר באופן מקביל. משמשת, לדוגמה, להקמת חצובה. הכפיתה נוחה בזה שאפשר להזיז את רגלי הסנדה בקצה אחד לפי הצורך. מצמידים שתי סנדות או יותר אחת ליד השנייה במקביל, (בודקים שהבסיסים שווים). לקראת קצה הסנדות יוצרים על אחת מהן קשר מוט, לאחר מכן מעבירים את החבל מעל הסנדה שלאחריה ומתחת לסנדה שבאה לאחר מכן. במבט מהצד תנועת החבל נראית כמו הספרה שמונה, ומכאן שמה 'כפיתת שמינית'. חוזרים על הפעולה 4 או 5 פעמים ואז מגיעים לחניקות. לוקחים את החבל ומלפפים חזק בין החבל שיש בין כל 2 סנדות ומותחים. לבסוף קושרים קשר מוט על אחת הסנדות הקיצוניות.
כפיתה רצה: נועדה כדי לחבר סנדות במקביל זו לזו, ליצירת משטח ארוך של סנדות. מציבים את הסנדות זו ליד זו, ועושים קשר מוט על הסנדה הראשונה. כפיתה זו נבנית בדיוק כמו כפיתת החצובה- מעבירים את החבל מעל ומתחת לכל סנדה לפחות 3-4 פעמים, ולאחר מכן חונקים. מה שהופך כפיתה זו לרצה, היא שעושים בדיוק את אותה הכפיתה בצד השני של הסנדות, ובכך מוודאים שהסנדות נשארות מחוברת אחת לשנייה.
כריכה

כריכה - ליפוף חוט סביב קצה חבל כדי למנוע את פרימתו.
כריכה פשוטה
שזירה

שזירה - חיבור חבלים על ידי פיתול; מרבית החבלים הם חבלים שזורים.
קליעה

קליעה - חיבור חבלים בשתי-וערב.
צמה
קליעה חוזרת - קליעה של קצה חבל שזור חזרה על עצמו, למניעת פרימתו.
בלוק

בלוק -חיבור של חבלים וסנדות ליצירת משיכה ומתיחה של חבל בעוצמה רבה, למשל כדי לחלץ רכב ששקע בחול או בבוץ.
בלוק ספרדי
בלוק נהגים
בלוק פשוט
קיצור

קיצור - קשר במרכזו של חבל בודד שנועד לקצר אותו.
קיצור כבשים
קיצור סייסים
קיצור משולש
קיצור מרובע
קיצור פשוט
כפיתה מרובעת
ריאל סעודי

| --- | --- |

 משתמשים:  ערב הסעודית ערב הסעודית
 סמל:  ر.س (ערבית)
 ISO 4217:  SAR
 יחידות משנה
 :  SR (לטינית)
 מטבעות ושטרות
 שטרות בשימוש:  5, 10, 50, 100 ו-500 ריאל
 מטבעות בשימוש:  הללה אחת, 5 הללות, 10 הללות, 25 הללות, חצי ריאל (כתוב: 50 הללות), 1 ריאל, שני ריאל
 בנק מרכזי
 אינפלציה:  3.4%
 בנק מרכזי:  הסוכנות הכלכלית של ערב הסעודית
 www.sama-ksa.org
 
הריאל (ערבית: ريال, תקן ISO 4217: SAR) הוא המטבע בערב הסעודית. שמו המקוצר הוא ر.س או SR. המטבע מחולק ל-100 הללות (ערבית: هللة).
היסטוריה

הריאל היה המטבע בערב הסעודית מאז היווסדה. הריאל שימש כמטבע של חג'אז לפני ערב הסעודית. הריאל החיג'אזי התבסס על הלירה העות'מאנית, וכתוצאה מכך חולק ל-20 ג'ירש, חלוקת המשנה של הלירה העות'מאנית. וכך, מכיוון שהריאל הסעודי הראשון השתווה לקודמו החיג'אזי והופץ ביחד עם זה העות'מאני, הוא השתווה לכ-22 לירות עות'מאניות, וחולק לחלוקת משנה של כ-22 ג'ירושים. המערכת הזו נותרה מערכת המטבע אפילו ששוי הריאל ירד, ולבסוף השתווה לרופי ההודי בשנת 1935. בשנת 1960, המערכת שונתה ל-20 ג'ירש = 1 ריאל, ולאחריו הגיעה יצירתו של ההללה בשנת 1963, שהשתווה למאית הריאל.
הערות שוליים

↑  אתר העובדות של ה-CIA (נכון ל-2007)
קלונאזפאם

| --- | --- |

 
 שם IUPAC
 5-(2-chlorophenyl)-7-nitro-2,3-dihydro-1,4-benzodiazepin-2-one
 שמות מסחריים בישראל
 קלונקס, ריוווטריל
 נתונים כימיים
 כתיב כימי:  C=15
 מסה מולרית:  315.715 גרם למול
 נתונים פרמוקוקינטיים
 זמינות ביולוגית:  90%
 מטבוליזם:  הכבד
 זמן מחצית חיים:  50-18 שעות אצל אנשים בריאים
 בטיחות
 מעמד חוקי:  תרופת מרשם, בישראל נכללת בסל הבריאות
 קטגוריית סיכון בהריון:  קטגוריית סיכון C (אוסטרליה), קטגוריית סיכון D 
 דרכי מתן:  מתן פומי בקפליות.
 מזהים
 קוד ATC:  N03AE01 
 מספר CAS:  1622-61-3
 PubChem:  2802
 ChemSpider:  4447672
 
קלונאזפאם היא תרופה ממשפחת הבנזודיאזפינים נוגדת חרדה, תרופה אנטי-אפילפטית, מרפת שרירים ובעלת השפעה מרדימה. היא משווקת בישראל בשמות ריווטריל וקלונקס. זמן מחצית החיים של קלונאזפאם הוא בין 18 ל-56 שעות וכך היא נחשבת בין התרופות ממשפחת הבנזודיאזפינים ארוכות ההשפעה ביותר. קלונאזפאם היא נגזרת הלוגנציה של ניטרזפאם (nitrazepam)‏.
ההשפעה של קלונאזפאם היא איטית ומגיעה לשיא ארבע שעות אחרי לקיחת התרופה. היא בעלת יעילות גבוהה ורעילות נמוכה במקרה של מינון יתר. אבל כמו לרוב התרופות יש לה חסרונות ותופעות לוואי, כולל תוצאות הפוכות מהמצופה מהתרופה. השפעות ארוכות טווח של בנזודיאזפינים כוללות סבילות, תלות בבנזודיאזפינים ותסמונת נסיגה מנטילת בנזודיאזפינים שקורות לשליש מן האנשים נוטלי הקלונאזפאם במשך יותר מארבעה שבועות. קלונאזפאם ממוין כבנזודיאזפין בעל עוצמה חזקה.
הטיפול בקלונאזפאם לטווח ארוך מוגבל ביכולת שלו לגרום לסבילות להשפעת התרופה האנטי-אפילפטית. עם זאת, במחקר על חולים עם אפילפסיה ניתן היה להפסיק את מתן התרופה בהצלחה אצל רובם. בחלק מן החולים ירדה השליטה בהתקפים אחרי ההפסקה, אך מתן קלונאזפאם תוך זמן קצר החזירה את השליטה באפילפסיה. לא נרשמו שינויים משמעותיים בתפקודים הקוגניטיביים, במצב הרוח או בהתנהגות אצל חולים שהפסיקו לקחת את הקלונאזפאם.
שימושים רפואיים

ניתן לרשום קלונאזפאם לטיפול באפילפסיה. קלונאזפאם מאושרת על ידי FDA לטיפול בניתוקים והתקפים מיוקלוניים. מחקר שנעשה מצא ששילוב של ולפוראט, למוטריג'ין ובנזודיאזפינים כמו קלונאזפאם יכול להפחית, בצורה משמעותית, את שכיחות התקפי הנפילה בחולים הלוקים באפילפסיה כללית או מרובת-מוקדים. תת-קבוצה של אנשים חולי אפילפסיה עמידה לטיפול תרופתי יכולה כן להפיק תועלת משימוש ארוך טווח בקלונאזפאם.
נמצא שקלונאזפאם יעיל בטיפול באפילפסיה אצל ילדים, ודיכוי פעילות פרכוסית מושג כבר במינון נמוך של קלונאזפאם. לכן משתמשים לעיתים בקלונאזפאם לטיפול בסוגי אפילפסיה נדירים אצל ילדים. עם זאת, היא לא נמצאה יעילה בטיפול בתסמונת וסט.
נמצא שקלונאזפאם יעילה בטיפול בסטטוס אפילפטיקוס לא פרכוסי. יש להוסיף כי ההשפעות היו ארעיות אצל רבים מהחולים ונדרשה הוספת פניטואין לשליטה ארוכת טווח בחולים אלה.
קלונאזפאם נמצא יעיל בטיפול ב:
הפרעות חרדה
פיברומיאלגיה
הפרעת פאניקה
טיפול ראשוני במאניה או פסיכוזה חריפה יחד עם תרופות קו ראשון כמו ליתיום וריספרידון
לעיתים מטפלים בקלונאזפאם בסוגים שונים של פאראסומניה.
טיפול במקרים חריפים וכרוניים של אקתיזיה.
עוויתיות (spasticity) הקשורה למחלת לו גריג
היעילות של קלונאזפאם בטיפול קצר מועד בהפרעת פאניקה הוכחה בניסויים קליניים מבוקרים. כמה ניסויים ארוכי טווח מצאו שיש יתרון בטיפול בקלונאזפאם לתקופה של עד שלוש שנים בלי התפתחות של סבילות, אבל מחקרים אלה היו ללא ביקורת עם פלצבו. קלונאזפאם יעיל גם בטיפול במאניה חריפה.
הוכח שקלונאזפאם יעילה מאוד בטיפול קצר מועד (שלושה שבועות) כתרופה בנוסף ל-SSRI בטיפול בהפרעה טורדנית-כפייתית ובדיכאון. במחקר שנעשה על ידי יצרני קלונאזפאם נמצא שהיא מפחיתה את תופעות הלוואי של SSRI ושילוב שתיהן יעיל יותר מאשר טיפול ב-SSRI בלבד.‏
שימושים רפואיים > מרשמים

קלונאזפאם אושרה לשימוש בארצות הברית כתרופה גנרית ב-1997 והיא מיוצרת ומשווקת על ידי כמה חברות.
קלונאזפאם זמינה בטבליות, טיפות וכן כתמיסה להזרקה.
תופעות לוואי

תופעות לוואי נפוצות מאוד: נמנום, הפרעה בתפקוד הקוגניטיבי והמוטורי ואופוריה.
תופעות לוואי פחות נפוצות: בלבול, עצבנות ותוקפנות, נענוע פסיכומוטורי, חוסר מוטיבציה, איבוד הליבידו, תפקוד מוטורי פגום (קואורדינציה פגומה, שיווי משקל פגום וסחרחורת), פגמים קוגניטיביים (הזיות, איבוד זיכרון לטווח קצר, אמנזיה אנטרוגרדית ששכיחה במינונים גבוהים). בנזודיאזפינים עלולים לגרום או להחריף דיכאון.
חולים אחדים דיווחו על סימפטומים דומים ל"הנגאובר": כאב ראש, כבדות ורגזנות אחרי התעוררות, כשנטלו את התרופה לפני השינה. זה כנראה נובע מכך שלתרופה יש זמן מחצית חיים ארוך, הגורם לה להשפיע גם אחרי שהמשתמש כבר התעורר.
עם זה שבנזודיאזפינים גורמים לשינה, הם גם נוטים ליצור שינה באיכות נמוכה יותר לעומת שינה רגילה. בנזודיאזפינים, כמו קלונאזפאם, מדכאים את שנת REM‏. אחרי שימוש קבוע ממושך בתרופה, ייתכנו נדודי שינה כשמפסיקים להשתמש בה.
תופעות לוואי > תופעות לוואי לא קבועות

דיספוריה חמורה (מצב רוח כללי של חוסר שביעות רצון, אי נעימות וחוסר מנוחה).
תרומבוציטופניה (מיעוט טסיות בדם).
תופעות לוואי פסיכולוגיות ופסיכיאטריות קשות.
התחלת פרכוסים או הגדלת שכיחות הפרכוסים.
שינוי באישיות.
הפרעות התנהגותיות.
אטקסיה.
תופעות לוואי > נדירות

פסיכוזה.
בריחת שתן.
נזק לכבד.
ביטול עכבות התנהגותיות (בדרך כלל אצל ילדים, אצל קשישים ואצל אנשים בעלי לקויות התפתחותיות).
זעם.
התרגשות.
אימפולסיביות.
החרפה בפרכוסים.
תופעות לוואי > השפעות ארוכות טווח

השפעות ארוכות טווח של קלונאזפאם יכולות לכלול דיכאון, ביטול עכבות ותפקוד מיני לקוי. שימוש ארוך טווח בבנזודיאזפינים מתקשר גם ללקויות קוגניטיביות העלולות להימשך לפחות שישה חודשים אחרי הפסקת נטילת התרופה.
תופעות לוואי > תופעות הקשורות בהפסקת נטילת התרופה

חרדה, רגזנות, נדודי שינה, רעידות, תחושה של שרפה בעור, טעם מתכתי בפה, רגישות-יתר לריחות ולצלילים, שמיעת צלילים שלא קיימים, טנטון באוזן, בחילות, הקאות, שלשולים, צרבות, כאב ראש, בעיות בהטלת שתן, התכווצויות שרירים וכאבי גב ועוד.
אפשרות להרעה בהפרעת פאניקה.
פרכוסים דומים לדליריום טרמנס (Delirium tremens) (חרדה, רעד, הזעה והזיות) במקרים של שימוש ארוך טווח במינונים גבוהים.
בנזודיאזפינים כמו קלונאזפאם יכולים להיות מאוד יעילים בטיפול בסטטוס אפילפטיקוס, אך נטילתה לאורך זמן עלולה לפתח תופעות לוואי חמורות, כמו הפרעה בתפקודים הקוגניטיביים ובהתנהגות. רבים שטופלו בתרופה לאורך זמן על בסיס קבוע פיתחו סוג של התמכרות הידוע כ"תלות במינון נמוך". שימוש באלכוהול או במדכאים אחרים של מערכת העצבים המרכזית בזמן נטילת קלונאזפאם מגביר בצורה משמעותית את התופעות ותופעות-הלוואי של התרופה. תופעות-הלוואי של התרופה בדרך כלל שפירות, אך הפסקת שימוש פתאומית אחרי זמן ממושך עלולה לגרום לסימפטומים חמורים, ואפילו קטלניים.
תופעות לוואי > סבילות והפסקת נטילת התרופה

כמו כל הבנזודיאזפינים גם קלונאזפאם הוא אגוניסט. שליש מבין המשתמשים בבנזודיאזפינים במשך יותר מארבעה שבועות מפתחים תלות בתרופה וחווים תסמונת הפסקה פתאומית עם הפחתה במינון. מינון גבוה ותקופה ארוכה של שימוש בתרופה מגדיל את הסיכון והחומרה בתלות ובתסמונת ההפסקה הפתאומית. עלולים להופיע פרכוסים ואף פסיכוזה במקרים חמורים כתוצאה מההפסקה, וחרדה ונדודי שינה במקרים קלים יותר. הפחתה הדרגתית במינון מורידה את חומרת התסמונת. בשל הסיכון לסבילות ופרכוסי הפסקה לא ממליצים לרוב על שימוש ארוך טווח בקלונאזפאם לטיפול באפילפסיה.
הגדלה במינון יכולה להתגבר על השפעות הסבילות, אך עלולה להתפתח סבילות למינון הגבוה יותר ותופעות הלוואי עלולות להחמיר.
תופעות לוואי > סבילות

אצל בני אדם יש לעיתים קרובות סבילות להשפעה האנטי-אפילפטית של קלונאזפאם. שימוש קבוע בבנזודיאזפינים גורם להתפתחות סבילות. באופן כללי תרפיה לטווח קצר יעילה יותר בקלונאזפאם מאשר שימוש לטווח ארוך בטיפול באפילפסיה. מחקרים רבים מצאו שמתפתחת סבילות מאפיינים אנטי-אפילפטיים של קלונאזפאם בשימוש כרוני, מה שמגביל את היעילות שלה לטווח ארוך, כתרופה אנטי-אפילפטית.
תופעות לוואי > הפסקת נטילת התרופה

הפסקה פתאומית או מהירה של נטילת קלונאזפאם עלולה לגרום להתפתחות תסמונת נסיגה הגורמת לפסיכוזה המאופיינת בדיספוריה (מועקה), רגזנות, תוקפנות, חרדה והזיות. הפסקה פתאומית של נטילת התרופה עלולה לגרום לסטטוס אפילפטיקוס. יש להפחית נטילת תרופות אנטי-אפילפטיות ממשפחת הבנזודיאזפינים, במיוחד קלונאזפאם, בצורה איטית והדרגתית במשך חודשים כדי להפחית השפעות של ההפסקה.
אמצעי זהירות מיוחדים

חילוף החומרים אצל קשישים הוא איטי יותר מאשר אצל צעירים, לכן הם רגישים יותר להשפעות הבנזודיאזפינים גם אם ברמות דומות של פלזמה בדם. ההמלצה היא שהמינון אצל קשישים יהיה מחצית המנה מזו הניתנת לצעירים, למשך תקופה שלא תעלה על שבועיים.
בנזודיאזפינים דורשים זהירות מיוחדת בשימוש אצל נשים הרות, אנשים המכורים לסמים או אלכוהול, ואצל אנשים בעלי הפרעה נפשית.
בדרך כלל לא ממליצים לאנשים קשישים להשתמש בקלונאזפאם כתרופת שינה בשל חוזקה, יחסית לבנזודיאזפינים אחרים.
זהירות אצל ילדים: לא מומלץ לתת קלונאזפאם לילדים מתחת לגיל 18. שימוש אצל ילדים צעירים מאוד עלול להיות מסוכן במיוחד. מבין התרופות האנטי-אפילפטיות קלונאזפאם ופנוברביטל גורמות להפרעות התנהגותיות בשכיחות הגבוהה ביותר.
אמצעי זהירות מיוחדים > היריון

יש הוכחות רפואיות מסוימות לפגמים שונים, למשל, פגמים בלב או עיוותים בפנים כאשר משתמשים בקלונאזפאם בשלבים הראשונים של ההיריון, אבל הנתונים אינם פסקניים. הנתונים גם אינם פסקניים לגבי השאלה אם בנזודיאזפינים כמו קלונאזפאם גורמים להפחתה או העלאה של מנת משכל בעובר המתפתח. כשלוקחים קלונאזפאם בשלבים מאוחרים של ההיריון עלולה להתפתח תסמונת נסיגה אצל היילוד.
פרופיל הבטיחות של קלונאזפאם בזמן היריון פחות ברור מאשר בנזודיאזפינים אחרים. שימוש בקלונאזפאם בזמן היריון צריך להיות רק כשבטוחים שהרווח הקליני גדול יותר מהסיכונים הקליניים לעובר. יש להיזהר בשימוש בקלונאזפאם גם בהנקה.
תגובות בין תרופות

קלונאזפאם מפחיתה את רמת קארבאמאזפין ורמת קלונאזפאם מופחתת על ידי קארבאמאזפין. נוגדי פטריות ממשפחת אזול (azole) עלולים לדכא את המטבוליזם של קלונאזפאם. קלונאזפאם עלולה להשפיע על רמות של פניטואין בהפחתה שלה או העלאה שלה. פניטואין יכולה להפחית את רמת הקלונאזפאם בהגדלת מהירות הסילוק של קלונאזפאם בכמעט 50% והפחתת זמן מחצית החיים שלה ב-31%. קלונאזפאם מגדילה את רמות הפרימידון והפנוברביטל.
מנה עודפת

אדם שצרך יותר מדי קלונאזפאם עלול לסבול מאחד או יותר מהסימפטומים הבאים:
ישנוניות (קושי להישאר ער)
בלבול
בחילה
ליקוי בתפקודים מוטוריים
רפלקסים פגומים
קואורדינציה פגומה
בעיה בשיווי משקל
סחרחורת
לחץ דם נמוך
תרדמת
קניבליזציה

ערך זה עוסק ב. אם התכוונתם לפעולת האכילה של בעל חיים את בשרו של בעל חיים אחר מאותו המין, ראו .
קָנִיבָּלִיזַצְיָה (בהשאלה מקניבליזם; על פי האקדמיה ללשון העברית: כִּתּוּת) היא מונח המתייחס לשימוש או פגיעה ביחידה אחת עבור יחידה אחרת מאותו סוג.
בבניה ותחזוקת ציוד מכני, קניבליזציה היא הפעולה של הסרת חלקי חילוף ממכונה אחת לתיקון מכונה דומה אחרת, בשיווק משתמשים במונח לתיאור פגיעה במכירות, בנתח שוק או בהכנסות של מוצר קיים על ידי הכנסה לשוק של מוצר חדש של אותו יצרן. בסיפורת משתמשים במונח כדי לתאר שימוש של פרטי עלילה מיצירה אחת ביצירה אחרת.
בשיווק

קניבליזציה בשיווק מתייחסת לפגיעה בהכנסות, בדרישה, בנתח השוק או במכירות של מוצר קיים על ידי הכנסה לשוק של מוצר חדש, דומה או חילופי של אותו יצרן.
יצרן מדפסות לדוגמה המשיק דגם חדש, יגרום לשחיקה במכירות או בנתח השוק של דגם קיים, כך שסך הכנסות החברה ממדפסות לא בהכרח יעלה.
דוגמה אחרת לקניבליזציה, האופיינית בקמעונאות היא כאשר רשת שיווק מקימה חנות בקרבה לחנות קיימת, כך ששוק הקונים בחנות החדשה נוגס מן החנות הקיימת.
רשת בתי הקפה האמריקאית סטארבקס הודיעה ב-2008 על כוונה לסגור 600 חנויות מתוך 12 אלף שהיא מפעילה. בעיקר סניפים הסמוכים לסניפים אחרים של הרשת, על מנת לצמצם את הקניבליזציה בין הסניפים.
קניבליזציה יכולה להתרחש גם בין חברות המתחרות על נתח שוק רווי ויכולות לגדול אך ורק על חשבון האחרת. מנכ"ל ניו קופל, ניר גלילי, טוען למשל, כי שוק הליסינג בישראל מגיע למיצוי, ויש בו קניבליזציה.
התפתחויות טכנולוגיות משפיעות גם הן על קניבליזציה. מצלמות הפילם הישנות, לדוגמה, נדחקו ונעלמו עם כניסת המצלמות הדיגיטליות. מכשירי הדי וי די העלימו בעבר את מכשירי הוידאו הישנים. קניבליזציה אופיינית גם כן במסחר האלקטרוני, בו מסחר באינטרנט נוגס בהכנסות החנויות הרגילות.
חברות, בשל כך, מתייחסות לאפשרות הקניבליזציה, בתכנון השיווקי ובהערכת הכנסותיהן.
בייצור ובתחזוקה

בתחזוקה של ציוד מכני או אלקטרוני, קניבליזציה מתייחסת להסרה של חלקים, מנגנונים או מכלולים ממתקן אחד לתיקון מתקן אחר מאותו הסוג, במקום להשתמש במאגר חלקי החילוף. המתקן ממנו נלקחו חלקי החילוף מוצא משימוש לרוב, באופן זמני או קבוע. בדרך כלל קניבליזציה מתרחשת כאשר קשה או לא ניתן למצוא חלקי חילוף מתאימים בשוק, אם בשל הפסקת יצורם או שניתן לרוכשם בכמויות גדולות בלבד.
לעיתים, בעיקר במחקר באלקטרוניקה, משתמשים בחלקים של ציוד מקולקל, ישן או עודף לבניה של ציוד מסוג אחר. ניתן למצוא פרקטיקה זו אצל מרכיבי ציוד רדיו חובבים לדוגמה.
קניבליזציה יכולה להעיד על מצוקה תקציבית שאינה מאפשרת רכישה של חלקי חילוף או על מקרים בהם נדרש חלק באופן דחוף ואינו בר השגה בשל מגבלות זמן או מרחק מהספק. לעיתים כאשר יש עודף בציוד ביחס לצורך, משתמשים בחלקיו כחלקי חילוף. בבריטניה, לדוגמה, מפעילי רכבת קטנים משתמשים בקטרים ישנים. מפעילים אלו רוכשים לעיתים כמות גדולה יותר של קטרים מן הנדרש ושומרים את חלקם כמקור לחלקי חילוף.
בישראל מתבצעת קניבליזציה לא חוקית בגנבה של כלי רכב רבים, פירוקם ב-"משחטות רכב", ומכירת חלקי חילוף מוזלים למוסכים.
בסיפורת

קניבליזציה בסיפורת מתייחסת לשימוש, השאלה או גנבה של פרטי עלילה, דמויות, מוטיבים או רעיונות מסיפור אחד לאחר או ממדיה אחת לשנייה, לדוגמה סרט המתבסס על ספר. הסופרים מייקל בייגנט, ריצ'רד לי טוענים, לדוגמה, כי מחבר הספר צופן דה וינצ'י, דן בראון, ביצע קניבליזציה של ספרם דם קדוש, גביע קדוש.
הערות שוליים

↑  תומר הדר, בתשעת החודשים הראשונים של 2006 נגנבו בישראל 23,571 מכוניות: הפופולרית ביותר - סובארו, באתר TheMarker‏, 7 בנובמבר 2006
קתרינה בוודן

| --- | --- |

קתרינה בוודן, 2011
 לידה:  19 בספטמבר 1988 (בת 36) וייקוף, ארצות הברית 
 מדינה:  ארצות הברית 
 תקופת הפעילות:  מ-2006
 בן או בת זוג:  בן יורגנסן (2013–2020) 
 פרופיל ב-IMDb
 
קתרינה בוודן (באנגלית:  Katrina Bowden ; נולדה ב-19 בספטמבר 1988) היא שחקנית אמריקאית. התפרסמה בזכות תפקידה בתור סרי בסיטקום "רוק 30" (2006–2013) ומהופעתה בתור פלורנס "פלו" פולטון באופרת הסבון של CBS, "היפים והאמיצים" (2019–2022).
ביוגרפיה

בוודן נולדה ב-19 בספטמבר 1988 בעיירה ווייקוף (אנ') שבניו ג'רזי. היא למדה בית הספר התיכון הקתולי הפרטי "אקדמיית הארט אימקולייט" בעיירה הסמוכה וושינגטון (אנ').
קריירה

בשנת 2006, בוודן זכתה בתפקיד המשחק הראשון שלה בת שני פרקים באופרת הסבון של ABC, "לחיות את החיים" בתור בריטני. בהמשך הגיחה לתפקידי אורח בסדרות הטלוויזיה "חוק וסדר: מדור מיוחד", "בטי" ו"בניחוש חוקר". תפקידה המשמעותי הראשון של בוודן הגיע כאשר לוהקה כדמות חוזרת בסדרת הטלוויזיה עטורת הפרסים "רוק 30", שעלתה לראשונה ב-11 באוקטובר 2006 ברשת NBC. היא גילמה את סרי, פקידת הקבלה של ליז (טינה פיי), ועם צוות השחקנים קיבלה שבע מועמדויות לפרס גילדת שחקני המסך וזכייה אחת. היא הופיעה בסדרה עד לסיום הסדרה שלה בינואר 2013.
בשנת 2008 ערכה את הופעתה הקולנועית הראשונה בקומדיה "סקס דרייב". ב-2010 הופיעה בקומדיית האימה "טאקר ודייל נגד הרשע" בתפקיד הסטודנטית אליסון.
ב-2012 השתתפה בסרט "אמריקן פאי: האיחוד", הרביעי בסדרת "אמריקן פאי", בתפקיד מיה חברתו הדוגמנית של אוז (כריס קליין).
חיים אישיים

במאי 2013 נישאה בוודן למוזיקאי והזמר בן יורגנסן (אנ'), סולן להקת הרוק "Armor for Sleep". הם התגרשו בדצמבר 2020.
היא התארסה לבן זוגה, אדם טיילור, בפוזיטנו, איטליה, בספטמבר 2023.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | סקס דרייב (אנ') | מיס טאסטי |  |
| 2009 | The Shortcut | הולי |  |
| 2010 | Ratko: The Dictator's Son | כריסטי |  |
| 2010 | Tucker & Dale vs. Evil | אליסון |  |
| 2012 | אמריקן פאי: האיחוד | מיה |  |
| 2012 | פיראנה 3DD (אנ') | שלבי |  |
| 2012 | #HoldYourBreath | ג'רי |  |
| 2013 | סרט 43 | בחורה בפגישה עיוורת |  |
| 2013 | מת לצעוק 5 | נטלי |  |
| 2013 | A True Story | דני רוג'רס |  |
| 2014 | Nurse 3D | דיאנה |  |
| 2016 | Hard Sell | בו |  |
| 2016 | Monolith | סנדרה |  |
| 2016 | The Last Film Festival | קלואי בלייקלי |  |
| 2018 | Fishbowl California | טס |  |
| 2018 | Killing Diaz | דיאנה |  |
| 2019 | The Divorce Party | ג'ן |  |
| 2020 | The Orchard | ג'ולייט דילייני |  |
| 2020 | Definition Please | קריסטל קיין |  |
| 2021 | Great White | קאז |  |
| 2021 | אלוף מלידה (אנ') | ליילה |  |
| 2021 | Senior Moment | קריסטן ג'יימס |  |
| 2023 | זמנכם עבר | ג'ואנה |  |
| 2024 | Dead Wrong | ברברה אוונס |  |
| TBA | Unholy Trinity |  |  |
| TBA | Butterfly Love | אמה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | חוק וסדר: מדור מיוחד | דנה סימפסון | פרק: "Gone" |
| 2006 | לחיות את החיים (אנ') | בריטני ג'נינגס | 2 פרקים |
| 2006–2013 | רוק 30 | סרי | תפקיד חוזר (עונות 1, 7-5) תפקיד ראשי (עונות 4-2); 99 פרקים  |
| 2007 | Reckless Behavior: Caught on Tape | נערת ברונסון | סרט טלוויזיה של לייפטיים (אנ') |
| 2007 | בניחוש חוקר | קואד | פרק:  "Scary Sherry: Bianca's Toast" |
| 2010 | בטי | הת'ר | פרק: "Smokin' Hot" |
| 2010 | Nick Swardson's Pretend Time | הילרי | פרק: "I Just Got Voodoo'd |
| 2011 | CollegeHumor | ג'ולי | פרק: "I'm Such a Nerd" |
| 2012 | הבחורה החדשה | הולי | פרק: "Secrets" |
| 2015 | I Killed My BFF | שיין ריילי | סרט טלוויזיה של לייפטיים (אנ') |
| 2015 | Public Morals | פורצ'ן | תפקיד ראשי; 10 פרקים |
| 2017 | הארוס שלי הפליל אותי | ג'ני פישר | סרט טלוויזיה של לייפטיים (אנ') |
| 2017 | Once Upon a Date | טיפאני הולנד | סרט טלוויזיה של UPtv (אנ') |
| 2018 | ג'ון הנבל | סינדי | פרק: "Shrapnel" |
| 2018 | Love on the Slopes | אלכס ברנס | סרט טלוויזיה של הולמרק |
| 2019 | I Am the Night | בלונדינית | פרק: "Pilot" |
| 2019–2022 | היפים והאמיצים | פלורנס פולטון | 222 פרקים |
| 2022 | The Most Colorful Time Of The Year | מישל | סרט טלוויזיה של הולמרק |
| TBA | A Christmas in New Hope | ויקטוריה | סרט טלוויזיה עתידי |
קרב צ'לנקו

קרב צ'לנקו התרחש  ב-9 בינואר 1887 בין הצבא השאוואני תחת הנגוס מנליק לצבאה של הרר תחת האמיר עבדאללה השני. הצבא ההררי הובס, ולאחר מכן מנליק כבש וסיפח את העיר לאתיופיה.
מנליק, בתגובה לשליטה האיטלקית על חלקים מאריתראה ונמל מאסאווה, החל לייבא נשק ותחמושת דרך נמלה של ג'יבוטי שהיה בשליטה צרפתית דאז. בשנת 1886, האמיר עבדאללה מנע הובלה של כלי נשק ותחמושת  דרך השטחים שבשליטתו.
מנליק רצה שליטה על העיר הרר מזה זמן מה. הטבח של החוקר האיטלקי הרוזן פייטרו פורו  באפריל 1886, לכאורה בפקודתו של האמיר, נתן לנגוס תירוץ לכיבושה של הרר .
למרות שהצבא של שאווה היה כוח צבאי מנוסה עם רובים מודרניים, מנליק רצה להימנע ממלחמה, ובינואר 1887 הציע לעבדאללה את אותו סוג של אוטונומיה שהמלך אבא ג'יפאר של ג'ימה נהנה ממנה; האמיר סירב להצעה.
ביודעו שהוא בנחיתות מספרית, וחייליו נשאו כלי נשק מיושנים ותותחים מעטים, החליט האמיר עבדאללה לתקוף השכם בבוקר של חג המולד האתיופי (9 בינואר), בתקווה למצוא את השוואנים לא מוכנים ושיכורים מאלכוהול. עם זאת, הנגוס מנליק שפחד מהתקפת פתע, שמר את אנשיו על המשמר.
בשעה 11:00 חייליו של האמיר פתחו באש, החיילים השוואנים הגיבו במהירות והביסו את חיל הרגלים ההררי עם נפגעים מעטים מצידם. מנליק רדף אחר האמיר שנסוג לתוך הרר, שחומותיה העתיקות לא יכלו להתקפתו. עבדאללה שוב סירב להיכנע, ולאחר מכן נמלט אל המדבר, והשאיר את דודו לשאת ולתת על כניעת העיר.
הכיבוש סיים את עצמאותה של הרר, וראס מקונן (אביו של היילה סלאסי) מונה למושל העיר.
הערות שוליים

↑  לעיתים מכונה עבדולאהי.
↑  Harold G. Marcus, The Life and Times of Menelik II: Ethiopia 1844-1913, (Lawrenceville: Red Sea Press, 1995), p. 91 ISBN 1-56902-010-8
רוברט זוברין

| --- | --- |

רוברט זוברין (2005)
 לידה:  9 באפריל 1952 (בן 72) לייקווד, ארצות הברית 
 מדינה:  ארצות הברית 
 מקום לימודים:  אוניברסיטת וושינגטון, אוניברסיטת וושינגטון, אוניברסיטת רוצ'סטר 
 שפות היצירה:  אנגלית 
 
רוברט זוברין (אנגלית: Robert Zubrin; נולד ב-19 באפריל 1952) הוא מהנדס חלל וסופר אמריקאי, אשר ידוע במיוחד בעבור תמיכתו במשימות מאוישות למאדים. זוברין כתב ספר התומך בחקר מאדים "The Case for Mars". הוא הקים את "אגודת מאדים" ב-1988, ועמד בראשה עד סוף 2007.
בנוסף, זוברין הוא ציוני, אשר כתב ספר אלגורי על הסכסוך הישראלי-פלסטיני בשם "הארץ המובטחת" (The Holy Land) ב-2003.
המוזיקאי האמריקאי פרנק בלאק כתב עליו את השיר "רוברט אוניון", כאשר שורות השיר יוצרות אקרוסטיכון של השם רוברט זוברין.
השראת הילדות

זוברין קיבל השראה לעיסוק בחלל כבר בילדותו המוקדמת. לטענתו כבר בגיל 5 קרא מדע בדיוני, והתלהב עד אין שיעור מהאזנה לצפצופים ששידר הלוויין ספוטניק. כהמשך ישיר לחלום זה למד תואר ראשון במדעים מדויקים. לאכזבתו קיצץ ממשל ניקסון את תקציב נאס"א עד כדי גניזת כל תוכניות החלל המאוישות, וחלומות הילדות על ישוב החלל נגוזו. לאחר התואר פנה זוברין ללימוד מדעים בבי"ס תיכון.
באמצע שנות ה-80 החליט זוברין להחיות מחדש את חלומות נעוריו. הוא למד לתארים מתקדמים בהנדסת חלל, והצטרף לחברת מרטין - מארייטה, שמאוחר יותר התמזגה עם לוקהיד בה עסק בתכנון משימות חלל בקבלנות משנה עבור נאס"א.